Тәрбие жұмысы: **«Ойын әлеміне саяхат» Мақсаты:** Қызықты ойындар арқылы баланы тапқырлыққа, алғырлыққа тәрбиелеу.Балалардың ойлау қабілетін дамыту.Өз күшіне деген сенімділігін арттыру .Бір – біріне деген достық қарым – қатынасқа тәрбиелеу.Ойын арқылы көңіл – күйлерін көтеріп, өздігінен жұмыс істеуге машықтандыру. Логикалық сұрақтарға толық жауап беріп,ойын әлемінде ойлау қабілеттерін дамыта отырып,ойнауға тәрбиелеу. **Көрнекілігі:** Ойын туралы нақыл сөздер,топтастыру, «Алтын сақа», «таңғажайып алаң» ойындарының макеті. Асықтар (сұрақ тар)тізбегі,сұрақтар жолақша – таратпалар **Түрі:** Интеллектуалдық ойындар

**Тәрбие жұмысының барысы:**

**Ұйымдастыру**

**Қонақтар мен амандасу** Сәлемдесу рәсімі Армысың алтын күн Армысың Жер – ана Армысың Көк – аспан Армысың Жан досым Міне менің жүрегім Жылуыма жылу қос \бір – біріне жүрек ұсыну/

**Кіріспе:**  - Балалар бүгін біз «Ойын әлеміне саяхат»атты тәрбие жұмысын өткіземіз. Ұлы ойшыл Я.А.Каменский « Ойын – айналадағы дүниені танудың тәсілі»деген екен. Ойын - сендер үшін өте маңызды тәрбиелік құрал. Ойнай отырып сендер өмірдегі жақсы – жаманды,пайдалы – зиянды,қажетті – қажетсіз заттарды ұғынасыңдар.**Ойынның мақсаты** – алған білімдерін қалыптастыру,тиянақтау,пысықтау. **Ойын міндеті** – баланың қызығушылығын оята отырып белсенділігін арттыру. Біз бүгінгі тәрбие жұмысында «Алтын сақа» мен «Таңғажайып алаң»ойындар ойнай отырып осы міндеттер мен мақсаттардың мәнін ашамыз. Ойынға кіріспес бұрын әр ойынның шарты түсіндіріледі. Ойынға қатысқандарды бағалап отырамыз.Бес жұлдыз , төрт бұрыш, үш бұрыш, таратып сабақ аяғында жеңімпазды анықтаймыз.

**«Алтын сақа»** ойыны Ұлттық – танымдық ойын **Мақсаты**:Балаларды ұлттық сезімге баулып, ұлттық танымдар туралы, ұлттық ұғымдар туралы білімдерін тиянақтау. **Шарты:** Тақтадағы асықтарды таңдай отырып, сұраққа жауап беру.

**Қызыл асық** 1**.Талқан деген не?**  \Талқан қуырылған бидай, тарыдан диірменге тартылған ас/ 2**.Ереулік дегеніміз не?** \Жаңадан көшіп келген ккөршілерді, бұрынғы көршілер шақырып ас – су береді/

**Көк асық Шұбат пен қымыздың айырмашылығы не?** \Шұбат –түйе сүті,қымыз – жылқы сүті/ **Сыбаға деген не?** \Алыста шетте жүрген адамға сақталған ет/

**Жасыл асық Жент деген не?** \талқанға қант, сары майға былғап жасайтын құрт/ **Бастаңғы деген не?** \Ата – аналар қыдырып кеткенде ауыл жастарының бас қосуы/

**Сары асық Ірімшік деген не?** \ұйытылған сүттен қайнатып жасайды/ **Қазы деген не?**  \Жаңа сойылған жылқы етін бұрыштап,тұздап ішекке тығу/

**Сергіту сәті** Біз қандаймыз,қандаймыз Шұғылалы таңдаймыз Күлімдегеген күндейміз Еш уайымды білмейміз

**Ойын: « Хрюдың әні» Мақсаты:**Кез келген әннің әуен «хрю» дыбысына салып орындау. **Шарты:**Әндердің әуенін жан – жануар дыбысына салып әуенімен айтып шығу. Өзім бір әнді «хрю»дыбысына салып айтып көрсетемін.

**«Төлдер »әні** .Қозы – лақ дауысымен дыбысталталуымен

**«Апатайым, анашым»** сиыр дауысымен дыбысталуымен **«Құттықтаймын мама,туған күніңмен»** тауықтың дыбысымен дыбысталуымен айтып шығу.

**«Таңғажайып алаң»** ойыны **Мақсаты:**Балалардың сауат ашу,математика,көркем әдебиет, тіл дамыту сабақтарын білімдерін тиянақтап,есте сақтау қабілеттерін қалыптастыру,зейінімен зеректігін ашуға ,өз бетінше жұмыс жасауға машықтандыру. **Көрнекілігі:** «Таңғажайып алаң»макеті шағын таратпада сұрақтар, тапсырмалар. **Шарты:** таңғажайып алаңды айналдырып отырып таратпа сұрақтарына жауап беру.

**Сұрақтар:** 1.Буынды оқы 2.Әріп,дыбыс деген не? 3.Мақал – мәтелдер айт 4.Жұмбақ есептер

5.Ребус шеш 6.Тыйым сөздер айт 7.Пішіндерден құрастыр 8.Ойын «Көршісін тап» 9.Ойын «Ойлан тап»

**Музыкалық үзіліс**

**Бағалау:** Жеңімпаздарды анықтау Бес жұлдыз,төрт бұрыш жинастырып есептеу. Ойын жеңімпаздарын тақтаға шығарып қошемет көрсету.

**Қортынды:** - Балалар бүгінгі «Ойын әлеміне саяхат» атты тәрбие жұмысын аяқтаймыз.Ойын балалар өміріне қалай әсер ететін,қажет,маңызды екенін біліңдер. Бүгін ойындар нәтижесінде балалар бойында ойлау, ұйымдастырушылық, шыдамдылық,тапқырлық, белсенділік қасиеттерін қалыптастырды. Ата – ана пікірін сұрау.